Karjalan maakuntarahoja tarjotaan ennakkoon karjalaisten juhlissa - ePressi
17.6.2011, 09:10
Karjala sydämissämme. Suomen Rahapaja tarjoaa pienen erän Karjalan maakuntarahoja ennakkoon Kupittaan jäähallilla Turussa Karjalaisilla kesäjuhlilla 18.6. klo 9.30-18.00.
Karjalan peilikiiltoisen maakuntarahan voi ostaa kesäjuhlilla poikkeuksellisesti hintaan 15 euroa/maakuntaraha. Tarjoamme rahaa Karjalan Liiton järjestämillä kesäjuhlilla pienen, rajoitetun erän. Virallisesti maakuntaraha lasketaan liikkeelle 19.8.
Lähellä karjalaisia
Suomen Rahapaja esittelee Karjalan maakuntarahan ennakkoon vuoden eurooppalaisessa kulttuuripääkaupungissa Turussa.
”Karjalaiset kesäjuhlat ovat meille hieno mahdollisuus tavata Karjalan ystäviä. Maakuntarahoilla jokainen voi osoittaa, mitä oma maakunta merkitsee. Karjalan maakuntaraha on kaikkien Karjalan ystävien tunnus”, Suomen Rahapajan toimitusjohtaja Paul Gustafsson sanoo.
1308291048-karelia_provincial_coin_a_b_2011